Komisijos reglamentas (EB) Nr. 2337/1999
1999 m. lapkričio 3 d.
iš dalies keičiantis Reglamentą (EB) Nr. 1372/95, nustatantį išsamias eksporto licencijų sistemos įgyvendinimo paukštienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. priimtą Tarybos reglamentą (EEB) Nr. 2777/75 dėl bendro paukštienos rinkos organizavimo [1] su paskutiniais pakeitimais, padarytais Reglamentu (EB) Nr. 2916/95 [2], ypač į jo 3 straipsnio 2 dalį, 8 straipsnio 13 dalį ir 15 straipsnį,
kadangi:
(1) Komisijos reglamentas (EB) Nr. 1372/95 [3] su paskutiniais pakeitimais, padarytais Reglamentu (EB) Nr. 2581/98 [4], nustato išsamias eksporto licencijų sistemos diegimo paukštienos sektoriuje taisykles;
(2) dabartinės nuostatos dėl eksporto licencijų galiojimo trukmės kiekvieno mėnesio pradžioje dirbtinai didina prašymų išduoti licenciją skaičių, o tai apsunkina savaitinį priemonių administravimą. Todėl galiojimo trukmė turėtų būti nustatyta ne mėnesiais, o dienomis;
(3) atsižvelgiant į sukauptą patirtį, Reglamento (EB) Nr. 1372/95 4 straipsnyje numatyta licencijų išdavimo tvarka turi būti nedelsiant supaprastinta, ūkio subjektams garantuojant tokių licencijų išdavimą ir galiojimą. Tačiau tokios licencijos turėtų būti skirtos tik trumpalaikiams komerciniams sandoriams, kad būtų užkirstas kelias šio reglamento 3 straipsnyje numatytai tvarkai apeiti;
(4) valstybių narių ir Komisijos pranešimų taisyklės turėtų būti suderintos su priemonių dėl skubos tvarka išduotų licencijų pakeitimais;
(5) Reglamento (EB) Nr. 1372/95 I priede nustatyti užstatai turi būti pritaikyti prie paskutinių grąžinamųjų išmokų pakeitimų;
(6) šiame Reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1372/95 keičiamas taip:
1. 2 straipsnio 1 dalis pakeičiama taip:
"1. Eksporto licencijos galioja 90 dienų nuo jų faktinio išdavimo dienos, kaip apibrėžta Reglamento (EEB) Nr. 3719/88 21 straipsnio 2 dalyje."
2. 4 straipsnis pakeičiamas taip:
"4 straipsnis
Ūkio subjektui prašant, paraiškoms išduoti licenciją produktų kiekiui iki 25 tonų netaikomos 3 straipsnio 4 dalyje minimos specialios priemonės, ir prašomos licencijos išduodamos nedelsiant.
Tokiais atvejais, nepaisant 2 straipsnio 1 ir 5 dalių, licencijų galiojimo trukmė apribojama iki 5 darbo dienų nuo jų faktinio išdavimo dienos, kaip apibrėžta Reglamento (EEB) Nr. 3719/88 21 straipsnio 2 dalyje, o paraiškų licencijai gauti ir licencijų 20 skiltyje nurodoma:
- Certificado válido durante cinco días hábiles y no utilizable para la aplicación del artículo 5 del Reglamento (CEE) no 565/80,
- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EF) Nr. 565/80,
- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz,
- Πιστοποιητικο που ισχευει για πεντε εργασιμες και δεν χρησιμοποιειται για την εφαρμογη του αρρου 5 του κανονισμου (ΕΟΚ) αρι. 565/80,
- Licence valid for five working days and not useable for the purposes of Article 5 of Regulation (EEB) Nr. 565/80,
- Certificat valable 5 jours ouvrable et non utilisable pour l’application de l’article 5 du règlement (CEE) no 565/80,
- Titolo valido cinque giorni lavorativi e non utilizzabile ai fini dell’applicazione dell’articolo 5 del regolamento (CEE) no. 565/80,
- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) Nr. 565/80,
- Certificado de exportçăo válido durante cinco dias úteis, năo utilizável para a aplicaçăo do artigo 5.o do Regulamento (CEE) n.o 565/80,
- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa,
- Licensen är giltig fem arbetsdagar men gäller inte vid tillämpning av artikel 5 i förondning (EEG) Nr. 565/80.
Prireikus Komisija gali sustabdyti šio straipsnio taikymą."
3. 7 straipsnio 1 dalis keičiama ir išdėstoma taip:
"1. Valstybės narės kiekvieną penktadienį faksu nuo 13.00 valandos perduoda Komisijai tokius duomenis apie praėjusį laikotarpį:
a) 1 straipsnyje minimas paraiškas eksporto licencijai gauti, kurios tą pačią savaitę buvo įteiktos nuo pirmadienio iki penktadienio, nurodant, ar joms taikomas ar netaikomas 4 straipsnis;
b) praėjusį trečiadienį išduotose eksporto licencijose numatytus kiekius, neatsižvelgiant į tas, kurios išduotos nedelsiant pagal 4 straipsnį;
c) kiekius, nurodytus paraiškose dėl licencijų, kurios per ankstesnę savaitę buvo atsiimtos pagal 3 straipsnio 6 dalį."
4. I ir II priedai keičiami šio reglamento priedais.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas licencijoms, kurioms paraiškos buvo pateiktos nuo 1999 m. lapkričio 22 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. lapkričio 3 d.